Courteney Cox

Courteney Bass Cox (tidligere Courteney Cox Arquette; født 15. juni 1964 i Birmingham i Alabama) er en amerikansk skuespiller.


== Bakgrunn ==
Courteney studerte ved Mountain Brook High School, hvor hun var cheerleader, svømmer, og tennisspiller. Ved Mount Vernon College studerte hun arkitektur og interiørdesign, men sluttet etter bare ett år for å begynne som modell for Ford Modelling Agency, samtidig som hun tok dramatimer.


== Privatliv ==
Den 12. juni 1999 giftet Cox seg med skuespilleren David Arquette, som hun møtte under innspillingen til Skrik. De har en datter som har fått navnet Coco. Paret skilte seg i 2013.


== Karriere ==


=== Musikkvideoer ===
Courtney Cox har medvirket i flere musikkvideoer. Allerede i 1984 spilte hun en ung kvinne som blir invitert opp på scenen for å danse med Bruce Springsteen i musikkvideoen til Dancing In The Dark. Sangen var spor nr. 11 på Springsteens album Born in the U.S.A., som ble USAs mestselgende album i 1985. Musikkvideoen som Cox medvirket i var regissert av Brian de Palma, og Springsteen skal ikke ha vært klar over at kvinnen han hentet opp fra scenen var en skuespiller; han trodde hun var en vanlig konsertgjenger.


=== TV-serier ===
Cox ble først godt kjent for sin rolle som den moderlige Monica Geller i situasjonskomedien Venner for livet, en rolle hun hadde i alle de ti årene serien varte, fra 1994 til 2004.
Den 23. september 2009 startet serien Cougar Town hvor Cox spilte hovedrollen, noe hun ble nominert til Golden Globe for samme år i klassen «Best Performance by an Actress in a Television Series – Musical or Comedy».


== Filmografi (utvalg) ==
1985: IQ
1987: Masters of the Universe
1988: Hjem til jul
1988: Cocoon II - Hjemkomsten
1989: Till we meet again
1990: Mr. Destiny
1991: Shaking the Tree
1991: Blue Desert
1991: Det motsatte kjønn
1994: Ace Ventura og jakten på den forsvunne delfin
1994–2004: Venner for livet (TV-serie) – Monica Geller
1995: Sketch Artist II: Hands That See (TV-film)
1996: Skrik – Gale Weathers
1997: Skrik 2 – Gale Weathers
1997: Commandments
1999: Skrik 3 – Gale Weathers
1999: The Runner
2000: The Shrink Is In
2001: 3000 Miles to Graceland
2001: Alien Love Triangle
2002: Love Sick
2003: Caught In the Act
2004: November
2005: The Longest Yard
2006: Barnyard (animasjonsfilm) – Kua Daisy (stemme)
2006: Zoom – Marsha Holloway
2006: The Tripper – Dog Lover Hippie
2007: Dirt
2008: Alien Love Triangle (kortfilm) – Alice
2008: The Monday Before Thanksgiving (kortfilm) – Cece; Cox var også manusforfatter og regissør
2008: Bedtime Stories – Wendy
2009–2015: Cougar Town (TV-serie) – Jules Cobb
2011: Skrik 4 – Gale Weathers-Riley
2012: Got Rights? (kortfilm)
2014: Just Before I Go; Cox var regissør og produsent
2016: Mothers and Daughters – Beth
2020: You Cannot Kill David Arquette (dokumentar)
2022: Skrik 5 – Gale Weathers


== Referanser ==


== Eksterne lenker ==
(en) Courteney Cox – kategori av bilder, video eller lyd på Commons 
(en) Courteney Cox – galleri av bilder, video eller lyd på Commons 
(en) Courteney Cox på Internet Movie Database 
(sv) Courteney Cox i Svensk Filmdatabas 
(da) Courteney Cox på Filmdatabasen 
(da) Courteney Cox på Scope 
(fr) Courteney Cox på Allociné 
(en) Courteney Cox på AllMovie 
(en) Courteney Cox hos Turner Classic Movies 
(en) Courteney Cox hos Rotten Tomatoes 
(en) Courteney Cox hos The Movie Database 
(en) Courteney Cox på Discogs 
(en) Courteney Cox på MusicBrainz 
(en) Courteney Cox på Twitter 
Courteney Cox på Facebook 
(en) Courteney Cox på Instagram 
Courteney Cox på TikTok